PATVIRTINTA

 Klaipėdos rajono savivaldybės tarybos

2009 m. lapkričio 26 d. sprendimu Nr. T11-528

(Klaipėdos rajono savivaldybėstarybos2018 m. sausio 25 d. sprendimo Nr. T11-18 redakcija)

**KLAIPĖDOS RAJONO TRADICINIŲ RELIGINIŲ BENDRUOMENIŲ IR BENDRIJŲ RĖMIMO PROGRAMOS NUOSTATAI**

## I SKYRIUS

## BENDROSIOS NUOSTATOS

1. Klaipėdos rajono tradicinių religinių bendruomenių ir bendrijų rėmimo programa (toliau – Programa) skirta finansinei paramai teikti Klaipėdos rajone pagal Lietuvos Respublikos religinių bendruomenių ir bendrijų įstatymą registruotoms tradicinėms religinėms bendruomenėms ir bendrijoms, taip prisidedant prie krašto kultūrinio paveldo dalies, priklausančios religinėms bendruomenėms, išsaugojimo ir veiklos vietos bendruomenėje skatinimo.

2. Tradicinėms religinėms bendruomenėms ir bendrijoms remti Klaipėdos rajono savivaldybės taryba skiria lėšas tvirtindama Savivaldybės biudžetą. Rėmimo lėšų asignavimų valdytojas – Klaipėdos rajono savivaldybės administracijos direktorius.

3. Programą administruoja Klaipėdos rajono savivaldybės administracijos Sveikatos apsaugos skyrius.

**II SKYRIUS**

**TIKSLAI, PRIORITETAI IR UŽDAVINIAI**

4. Klaipėdos rajono tradicinių religinių bendruomenių ir bendrijų rėmimo programos tikslai:

4.1. prisidėti prie rajono kultūros paveldo, priklausančio religinėms bendruomenėms, išsaugojimo suteikiant tradicinėms religinėms bendruomenėms ir bendrijoms paramą remonto, pastatų inventorizavimo, aplinkos, vidaus patalpų tvarkymodarbams atlikti bei organizuojamoms veikloms remti;

4.2. atnaujinti kultūrinio turizmo požiūriu patrauklius architektūros ar kraštovaizdinę vertę turinčius krašto objektus;

4.3. telkti gyventojus, šeimas, religines bendruomenes spręsti socialines, kultūrines, dorovines problemas.

5. Tradicinių religinių bendruomenių ir bendrijų rėmimo uždaviniai:

5.1. ugdyti visuomenės bendrąją kultūrą, etnokultūros puoselėjimą, kraštovaizdžio, nekilnojamų kultūros vertybių apsaugą;

5.2. iš dalies finansuoti Klaipėdos rajono savivaldybės teritorijoje esančių religinėms bendruomenėms priklausančių pastatų išlaikymo, remonto darbus ir šių pastatų pritaikymą bendruomenės poreikiams;

5.3. bendradarbiauti su religinėmis bendruomenėmis saugojant bažnytinį meną, didinti bendruomenės socialines, ekonomines, kultūrines galimybes;

5.4. skatinti aktyviau spręsti bendruomenės socialines, kultūrines, dorovines problemas, remti moralines vertybes puoselėjančią, švietėjišką veiklą.

**III SKYRIUS**

**TRADICINIŲ RELIGINIŲ BENDRUOMENIŲ IR BENDRIJŲ RĖMIMAS**

6. Rėmimo lėšos skiriamos:

 6.1. pastovioji dalis - religinių bendruomenių veiklai (šildymo išlaidoms kompensuoti, kitoms ūkinėms reikmėms, veiklai) kiekvienais metais:

 6.1.1. 5000 eur:

* + - 1. Gargždų šv. arkangelo Mykolo bažnyčiai;

 6.1.2. po 2000 eur:

6.1.2.1. Priekulės šv. Antano Paduviečio bažnyčiai;

6.1.2.2. Priekulės Evangelikų liuteronų bažnyčiai;

6.1.2.3. Veiviržėnų šv. Apaštalo evangelisto Mato bažnyčiai;

6.1.2.4. Vėžaičių šv. Kazimiero bažnyčiai;

6.1.2.5. Kretingalės Evangelikų liuteronų bažnyčiai.

6.1.2.6. Plikių Evangelikų liuteronų bažnyčiai;

6.1.2.7. Plikių šv. Šeimos – Jėzaus, Marijos ir Juozapo bažnyčiai;

6.1.2.8. Endriejavo šv. Apaštalo Andriejaus bažnyčiai;

6.1.2.9. Dovilų Evangelikų liuteronų bažnyčiai;

6.1.2.10. Vanagų Evangelikų Liuteronų bažnyčiai;

6.1.2.11. Judrėnų šv. Antano Paduviečio bažnyčiai;

6.2. kintamoji dalis - iš dalies finansuoti Klaipėdos rajono savivaldybės teritorijoje esančių tradicinėms religinėms bendruomenėms priklausančių pastatų remonto darbus ir šių pastatų pritaikymą bendruomenės poreikiams, konkurso atrankos būdu. Privaloma nuosavo įnašo dalis prie tinkamų finansuoti išlaidų yra ne mažesnė kaip 30 proc.

 7. Patvirtinus rajono biudžetą Savivaldybės administracijos direktorius pasirašo sutartis su paramos gavėjais dėl jiems skirtų lėšų.

 8. Sveikatos apsaugos skyrius ne vėliau kaip iki rugsėjo 1 dienos skelbia atrankos konkursą 6.2. punkte nurodytai paramai gauti. Lėšos planuojamos ateinančių metų Savivaldybės biudžete.

**IV SKYRIUS**

**PROGRAMOS PRAŠYMŲ VERTINIMO KOMISIJA**

 9. Prašymus Programos įgyvendinimui skirtoms lėšoms gauti vertinimo komisiją (toliau tekste – Programos vertinimo komisija) iš 7 narių tvirtina, Programos vertinimo komisijos pirmininką ir jo pavaduotoją skiria Savivaldybės taryba. Komisija sudaroma iš Savivaldybės tarybos narių ir Savivaldybės administracijos valstybės tarnautojų bei darbuotojų. Komisija sudaroma Savivaldybės tarybos kadencijos laikotarpiui.

 10. Programos prašymų vertinimo komisija yra kolegialus organas. G**avusi visus reikiamus dokumentus, posėdyje apsvarsto pateiktą medžiagą ir teikia siūlymą Administracijos direktoriui dėl** dalinio išlaidų kompensavimo skyrimo, jos dydžio nustatymo bei kitais Programos įgyvendinimo klausimais.

 11. Programos vertinimo komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja ne mažiau kaip pusė komisijos narių, sprendimai priimami dalyvaujančių komisijos narių balsų dauguma, o balsams pasiskirsčius po lygiai sprendimą lemia pirmininko balsas.

 12. Programos vertinimo komisijos pirmininkas:

 12.1. sušaukia Programos vertinimo komisijos posėdžius, jiems pirmininkauja bei pasirašo Programos vertinimo komisijos protokolus ir priimtus sprendimus;

 12.2. atstovauja Programos vertinimo komisijai susitikimuose su Religinių bendruomenių ir bendrijų atstovais.

**V SKYRIUS**

**ATRANKOS KONKURSO SĄLYGOS**

13. Apie prašymų priėmimo pradžią paskelbiama Savivaldybės interneto tinklalapyje, nurodant prašymų priėmimo terminą.

14. Tradicinių religinių bendruomenių ir bendrijų užpildyti prašymai dėl paramos gavimo ateinančiais biudžetiniais metais (1 priedas) priimami Savivaldybės administracijos Sveikatos apsaugos skyriuje.

15. Norintys dalyvauti atrankoje pateikia:

15.1. tiksliai ir išsamiai užpildytą prašymą;

15.2. registracijos pažymėjimo kopiją;

15.3. sąmatų, projektų, kitų dokumentų, patvirtinančių finansinės paramos reikalingumą, kopijas.

 16. Programos vertinimo komisija į posėdžius gali kviesti prašymą pateikusių Religinių bendruomenių ir bendrijų atstovus.

17. Komisija lėšas siūlo skirti vadovaudamasi šiais prioritetais:

17.1. didesnė objekto istorinė, architektūrinė, meninė vertė;

17.2. objekto trūkumas, kurį planuojama šalinti yra didžiausias, t. y. pastatui, kitam daiktui, skubiai reikalingas avarijos grėsmės pašalinimas, konservavimo, restauravimo ir apsaugos priemonių įrengimo darbai, remontas ir jų priežiūra;

17.3. papildomai gaunamos lėšos, iš įvairių fondų bei kitų finansavimo šaltinių;

17.4. prisidėjimas nuosavu indėliu didesnis nei privalomas.

18. Prašymus pagal prioritetus atrenka Komisija ir siūlo suteikiamos finansinės paramos konkretų dydį religinei bendruomenei, priimdama protokolinius sprendimus.

19. Prašymai, kurie neatitinka prioritetų, nurodytų reikalavimų arba pateikti po nustatytos datos, nefinansuojami.

20. Komisija protokolą dėl siūlymų suteikti finansinę paramą teikia Savivaldybės administracijos direktoriui.

21. Savivaldybės administracijos direktorius, atsižvelgdamas į Komisijos siūlymus, lėšas planuoja Klaipėdos rajono savivaldybės ateinančių metų strateginio veiklos plano projekte.

**VI SKYRIUS**

**ATSISKAITYMAS IR KONTROLĖ**

22. Atsiskaitymas reglamentuojamas Savivaldybės administracijos direktoriaus ir paramos gavėjo sudarytoje paramos teikimo sutartyje.

23. Už lėšų tikslingą panaudojimą atsako paramos gavėjas.

24. Nepanaudotos paramos lėšos turi būti grąžintos į sutartyje nurodytą sąskaitą iki einamųjų metų gruodžio 20 d.

25. Išaiškėjus, kad paramos lėšos buvo panaudotos ne pagal paskirtį, paramos gavėjas privalo lėšas grąžinti į sutartyje nurodytą sąskaitą.

26. Ginčai sprendžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_